ai4bharat/Pralekha huggingface dataset:
आरोग्य आणि कुटुंब कल्याण मंत्रालय
राष्ट्रीय आरोग्य प्राधिकरणाने देशभरात डिजिटल आरोग्य प्रक्रियांच्या वेगवान स्वीकारासाठी 100 सूक्ष्मस्थाने प्रकल्पाचीकेली सुरुवात
ही सूक्ष्मस्थाने म्हणजे आयुष्मान भारत डिजिटल अभियानाशी संपूर्णपणे सुसंगत असणारी लहान आणि मध्यम आकाराच्या आरोग्य सुविधा केंद्रांचे समूह असतील
देशभरात डिजिटल आरोग्य सुविधांच्या स्वीकाराला प्रोत्साहन देण्यासाठी आणि त्याद्वारे आरोग्यसुविधा सर्वांच्या अधिक आवाक्यात आणण्यासाठी राष्ट्रीय आरोग्य प्राधिकरणाने आयुष्मान भारत डिजिटल आरोग्य अभियानाअंतर्गत  100 सूक्ष्मस्थाने प्रकल्पांची सुरुवात केली आहे. एबीडीएमच्या संदर्भात ही सूक्ष्मस्थाने म्हणजे एबीडीएम-चे पालन करणारे आणि रुग्णांना डिजिटल आरोग्य सुविधा देणारे सर्व लहान आणि मध्यम आकाराचे दवाखाने, नर्सिंग होम्स,रुग्णालये ,प्रयोगशाळा, औषधालये आणि इतर आरोग्य सुविधा यांचा समूह असतील. मुख्यत्वेकरून आयुष्मान भारत डिजिटल अभियानाच्या राज्य अभियान संचालकांतर्फे लागू करण्यात येणाऱ्या राज्ये तसेच केंद्रशासित प्रदेशांमध्ये ही सूक्ष्मस्थाने स्थापन करण्यात येतील आणि यासाठी लागणारा आर्थिक स्त्रोत तसेच समग्र मागर्दर्शन राष्ट्रीय आरोग्य प्राधिकरणाकडून पुरवण्यात येईल.
विशिष्ट भौगोलिक क्षेत्रामध्ये ज्या भागात एबीडीएम चा संपूर्ण स्वीकार करण्यात आला आहे आणि तेथील रुग्णसेवेच्या संपूर्ण मार्गाचे डिजिटलीकरण झालेले आहे अशा लहान परिसंस्था स्थापन करणे हे या सूक्ष्मस्थानांचे उद्दिष्ट्य आहे. ही स्थाने उभारण्यासाठी तसेच त्यांच्या परिचालनासाठी राज्ये सरकारे तसेच केंद्रशासित प्रदेश प्रशासने, त्यांचे भागीदार किंवा मध्यस्थ संस्थेचे विकसन करू शकतील. या सूक्ष्मस्थानांमध्ये सर्व आरोग्यसुविधा आणि वैद्यकीय क्षेत्राच्या विविध शाखांमध्ये कार्यरत आरोग्यसुविधा, व्यावसायिक विशेषतः खासगी क्षेत्रातील तज्ज्ञ, आरोग्य सुविधा व्यावसायिक नोंदवही ,आरोग्य सुविधा नोंदवही  यांसारख्या एबीडीएममध्ये असलेल्या मोड्यूल्समध्ये नोंदणी करू शकतील. या केंद्रांना भेट देणारे रुग्ण एबीडीएमचादेखील भाग होतील आणि त्यांच्या आरोग्यविषयक नोंदी त्यांच्या आयुष्मान भारत आरोग्य खात्याशी जोडल्या जातील
या प्रकल्पाविषयी बोलताना एनएचएचे मुख्य कार्यकारी अधिकारी म्हणाले, “जेथे आरोग्य सुविधा देणाऱ्या लहान आणि मध्यम आकाराच्या संस्था अधिकाधिक प्रमाणात एबीडीएमच्या छत्राखाली येतील अशा प्रकारची 100 सूक्ष्मस्थाने देशभरात उभारणे हे आमचे उद्दिष्ट आहे.यामुळे खासगी क्षेत्रात डिजिटल आरोग्य सुविधेच्या स्वीकाराचे प्रमाण वाढेलच शिवाय देशातील खासगी आरोग्यसेवा पुरवठादारांच्या परिघात एबीडीएमचा विस्तार वाढविण्यास देखील मदत होईल.”
या सूक्ष्म स्थानांच्या माध्यमातून अधिकाधिक प्रमाणातील लहान आणि मध्यम स्वरूपाच्या आरोग्य सेवा पुरवठादारांना एबीडीएम हे अभियान आणि त्याचे लाभ यांची जाणीव करून देता येईल, एबीडीएमच्या मध्यवर्ती नोंदवहीत त्यांची नोंद करता येईल, एबीडीएम प्रमाणित डिजिटल साधनांचा वापर करता येईल आणि त्यातून शेवटी त्यांना डिजिटल आरोग्यविषयक नोंदींशी जोडून घेता येईल – आणि या सगळ्याचा एकत्रित परिणाम म्हणून देशात एबीडीएमचा अधिक विस्तृत प्रमाणात स्वीकार होईल हा या प्रकल्पामागील उद्देश आहे. अशा केंद्रित स्वीकारविषयक प्रयत्नांमुळे परिसंस्थेला एबीडीएमचा स्वीकार करण्यास चालना मिळेल.
सूक्ष्मस्थानांच्या देशव्यापी सक्रीयीकरणासाठी एनएचएने दिनांक 31 मे 2023 रोजी परिचालनविषयक मार्गदर्शक तत्वे जारी केली आहेत. या प्रकल्पाची अधिक माहिती जाणून घेण्यासाठी कृपया पुढील लिंकवर क्लिक करा: https://abdm.gov.in/microsites
नवी दिल्ली, 18 सप्टेंबर 2019
देशात आरोग्यासाठी प्राधान्य देत पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने इलेक्ट्रॉनिक सिगरेटवर  बंदी घालण्याच्या अध्यादेश 2019 ला मंजुरी देण्यात आली आहे.
इलेक्ट्रॉनिक सिगरेट हे बॅटरी संचालित उपकरण असून निकोटिन असलेले द्रावण गरम झाल्यावर त्यातून एरोसोल बाहेर पडतो. बंदी घालण्यात आलेल्या सिगरेटमध्ये सर्व प्रकारचे इलेक्ट्रॉनिक निकोटिन डिलिव्हरी सिस्टिम्स, हिट नॉट बर्न उत्पादने, ई-हुक्का सारख्या उपकरणांचा समावेश आहे. ही अभिनव उत्पादने दिसायला आकर्षक असून विविध प्रकारच्या सुगंधात उपलब्ध आहेत. विकसित देशांमध्ये तरुण मुलांमध्ये याचे प्रमाण वाढले आहे.
अंमलबजावणी
या निर्णयामुळे ई-सिगारेटसच्या उत्पादन, निर्मिती, आयात-निर्यात, वाहतूक, विक्री , वितरण आणि जाहिरात  दखलपात्र गुन्हा असून पहिल्यांदा गुन्हा केल्यास एक वर्षापर्यंत तुरुंगवास किंवा एक लाख रुपये दंड किंवा दोन्ही शिक्षा होऊ शकतात. पुन्हा हा गुन्हा केल्यास तीन वर्षे तुरुंगवास आणि 5 लाख रुपये दंडाची शिक्षा होऊ शकते. साठवणुकीसाठी देखील सहा महिने तुरुंगवास किंवा 50 हजार रुपये दंड किंवा दोन्ही शिक्षा होऊ शकतात.
सध्या या ई-सिगरेटच्या साठा असलेल्यांनी स्वत:हून हा साठा जाहीर करावा आणि जवळच्या पोलीस ठाण्यात जमा करावा. या अध्यादेशाअंतर्गत पोलीस उपनिरीक्षकांना अधिकृत अधिकारी म्हणून कारवाईचे अधिकार देण्यात आले आहेत.
प्रमुख प्रभाव
ई-सिगरेटवर बंदीच्या निर्णयामुळे लोकांना विशेषत: युवक आणि मुलांना ई-सिगरेटच्या व्यसनापासून दूर ठेवण्यास मदत मिळेल. अध्यादेश लागू झाल्यामुळे सरकारच्या तंबाखू नियंत्रणाच्या प्रयत्नांना बळ मिळेल आणि तंबाखूचा वापर कमी करण्यात मदत होईल तसेच आर्थिक भार आणि आजारात घट होईल.
पृष्ठभूमी
ई-सिगरेटवर बंदी घालण्याबाबत विचार करण्याची सूचना सर्व राज्यांना 2018 मध्ये करण्यात आली होती, त्यानुसार हा निर्णय घेण्यात आला. 16 राज्ये आणि एका केंद्रशासित प्रदेशाने यापूर्वीच आपल्या क्षेत्र अधिकारात ई-सिगरेटवर बंदी घातली आहे. भारतीय वैद्यकीय संशोधन परिषदेनेही अलिकडेच जारी केलेल्या श्वेतपत्रिकेत वैज्ञानिक पुराव्यांच्या आधारे ई-सिगरेटवर बंदी घालण्याची शिफारस केली होती. जागतिक आरोग्य संघटनेनेही सदस्य देशांना अशा उत्पादनांवर बंदी घालण्याची विनंती केली होती. पारंपरिक सिगरेटना सुरक्षित पर्याय अशी याची जाहिरात केली जाते. मात्र त्यात तथ्य नाही.
B.Gokhale/S.Kane/P.Kor
पंतप्रधान कार्यालय
जळगाव अपघातातल्या मृतांच्या नातेवाईकांना पंतप्रधानांकडून मदत मंजूर
नवी दिल्ली, 15 फेब्रुवारी 2021
महाराष्ट्रातील जळगाव येथे झालेल्या ट्रक अपघातातल्या मृत व्यक्तींच्या जवळच्या नातेवाईकाला पंतप्रधान नरेंद्र मोदी यांच्याकडून मदत मंजूर करण्यात आली आहे.
“महाराष्ट्रातील जळगाव येथे झालेल्या ट्रक अपघातातल्या मृत व्यक्तींच्या जवळच्या नातेवाईकाला पंतप्रधान राष्ट्रीय मदत निधीतून प्रत्येकी 2 लाख रुपयांची मदत पंतप्रधानांकडून मंजूर, तसेच, गंभीर जखमींना 50 हजार रुपयांची मदत जाहीर करण्यात आली आहे.” असे पंतप्रधान कार्यालयाने ट्विटमध्ये म्हटले आहे.
R.Tidke/S.Tupe/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
व्यापक समृद्धी आणि उद्योजकतेला प्रोत्साहन देण्यासाठी ‘8 वर्षांत केलेल्या सुधारणा’ पंतप्रधानांनी केल्या सामाईक
‘व्यवसाय सुलभता' आणि व्यापक समृद्धी तसेच उद्योजकतेला प्रोत्साहन देण्यासाठी 8 वर्षांत केलेल्या सुधारणांची तपशीलवार माहिती पंतप्रधान नरेंद्र मोदी यांनी सामाईक केली आहे. त्यांनी MyGov वरची ट्विट संदेश मालिका आणि त्यांच्या संकेतस्थळ तसेच नमो अॅपवरचे याबाबतचे लेख सामायिक केले आहेत.
पंतप्रधानांनी आपल्या ट्विट संदेशात म्हटले आहे:
"'सुधारणा, कार्यवाही आणि परिवर्तन या त्रिसूत्रीचा अवलंब करत केन्द्र
सरकारने अनेक सुधारणा आणल्या आहेत. यामुळे 'व्यवसाय सुलभता' वाढली आहे. त्याच वेळी, विकासाला अडथळे ठरणारे अनेक कालबाह्य कायदे रद्द केले आहेत. #8YearsOfReforms"
“व्यापक समृद्धीसाठी आणि उद्योजकतेला प्रोत्साहन देण्यासाठी व्यापक सुधारणा.
#8YearsOfReforms”
वाणिज्य आणि उदयोग मंत्रालय
ऑगस्ट 2019 मधील घाऊक किंमत निर्देशांक
नवी दिल्ली, 16 सप्टेंबर 2019
ऑगस्ट 2019 मध्ये सर्व वस्तूंसाठीचा घाऊक किंमत निर्देशांक 0.2 टक्के वाढून तो 121.4  झाला. या आधीच्या महिन्यात तो 121.2 होता.
चलनफुगवटा
घाऊक किंमत निर्देशांकावर आधारित चलनफुगवट्याच्या दरात जुलै 2019 च्या तुलनेत ऑगस्ट 2019 मध्ये कोणताही बदल न होता तो 1.08 टक्के कायम राहिला. गेल्या वर्षी याच कालावधीत तो 4.62 होता.
प्राथमिक वस्तू
या गटाच्या निर्देशांकात 1.3 टक्के वाढ होऊन तो 143.9  झाला. या आधीच्या महिन्यात तो 142.1 होता.
अन्नधान्य गटाच्या निर्देशांकात 1.4 टक्के वाढ होऊन तो 155.9 झाला. अखाद्य वस्तू गटाच्या निर्देशांकात 0.9 टक्के वाढ झाली. कच्चे पेट्रोलियम आणि नैसर्गिक गॅस गटाच्या निर्देशांकात 1.4 टक्के वाढ झाली.
इंधन आणि वीज
या गटाच्या निर्देशांकात 0.1 टक्के वाढ झाली.
निर्मित उत्पादने
या गटाच्या निर्देशांकात 0.3 टक्के घट झाली.
अन्नधान्यावर आधारित चलनफुगटवट्याचा दर
अन्नधान्यावर आधारित चलनफुगवट्याच्या दरात वाढ झाली. जुलै 2019 मध्ये तो 4.54 टक्के होता. ऑगस्ट 2019 मध्ये तो 5.75 टक्के वर पाहोचला.
B.Gokhale/S.Kakade/P.Malandkar
(Visitor Counter : 75
गृह मंत्रालय
पंतप्रधान नरेंद्र मोदी यांच्या नेतृत्वाखालील स्वातंत्र्याचा अमृत महोत्सव हा, स्वातंत्र्याची 75 वर्षे आणि भारतीय लोकांचा, संस्कृतीचा आणि कर्तृत्वाचा गौरवशाली इतिहास साजरा करण्याच्या आणि त्यांचे स्मरण करण्याचा भारत सरकारचा एक उपक्रम आहे.
भारताच्या स्वातंत्र्याची 75 वर्षे आणि नेताजी सुभाषचंद्र बोस यांची 126 वी जयंती साजरी करण्यासाठी केंद्रीय गृहमंत्री आणि सहकार मंत्री अमित शहा यांच्या मार्गदर्शनाखाली गृह मंत्रालयाकडून 17 ते 23 जानेवारी 2023 दरम्यान स्वातंत्र्याचा अमृत महोत्सव आयकॉनिक कार्यक्रम सप्ताहाचे आयोजन
अंदमान आणि निकोबार द्वीपसमूहामधील पोर्ट ब्लेअर येथे 23 जानेवारी 2023 रोजी आयोजित एका भव्य समारोप कार्यक्रमात अमित शाह प्रमुख पाहुणे म्हणून उपस्थित राहणार
पंतप्रधान नरेंद्र मोदी यांच्या नेतृत्वाखालील स्वातंत्र्याचा अमृत महोत्सव हा स्वातंत्र्याची 75 वर्षे आणि भारतीय लोकांचा, संस्कृतीचा आणि कर्तृत्वाचा गौरवशाली इतिहास साजरे करण्याचा आणि त्याचे स्मरण करण्याचा उपक्रम आहे. पंतप्रधान नरेंद्र मोदी यांनी 75 व्या स्वातंत्र्य दिनानिमित्त केलेल्या भाषणात सर्व भारतीयांना त्यांचा पारंपरिक ठेवा आणि वारशाचा अभिमान बाळगण्याचे आवाहन केले होते. भारताचा समृद्ध आणि गौरवशाली इतिहास अभूतपूर्व शौर्य, साहस, बलिदान, तपश्चर्या, युद्धे आणि आपल्या वीरांच्या विजयगाथांनी भरलेला आहे. भारतमातेच्या अशा महान सुपुत्रांपैकी एक म्हणजे नेताजी सुभाषचंद्र बोस ज्यांच्या स्वातंत्र्य चळवळीतील योगदानामुळे भारतीयांच्या पिढ्यानपिढ्यांना प्रेरणा मिळाली आहे आणि देशवासियांमध्ये अभिमानाची भावना निर्माण झाली आहे.
केंद्रीय गृहमंत्री आणि सहकार मंत्री अमित शाह यांच्या मार्गदर्शनाखाली, गृह मंत्रालय 17 ते 23 जानेवारी 2023 दरम्यान भारताच्या स्वातंत्र्याची 75 वर्षे साजरी करण्यासाठी स्वातंत्र्याचा अमृत महोत्सव आयकॉनिक कार्यक्रम सप्ताह साजरा करत आहे.नेताजी सुभाषचंद्र बोस यांचे जीवन आणि स्वातंत्र्यलढ्यातील त्यांचे योगदान या विषयावर कार्यक्रमांचे आयोजन केले जाणार आहे. अंदमान आणि निकोबार द्वीपसमूहातील पोर्ट ब्लेअर येथे 23 जानेवारी 2023 रोजी आयोजित करण्यात आलेल्या भव्य समारोप कार्यक्रमात केंद्रीय गृहमंत्री आणि सहकार मंत्री अमित शाह हे प्रमुख पाहुणे म्हणून उपस्थित राहणार आहेत.
केंद्रीय सशस्त्र पोलीस दल आणि केंद्रीय पोलीस संघटना, अंदमान आणि निकोबार द्वीपसमूह प्रशासन आणि मणिपूर, नागालँड, गुजरात, ओदीशा आणि पश्चिम बंगाल या राज्य सरकारांच्या सहकार्याने नेताजींच्या जीवन आणि कार्याशी संबंधित असलेल्या ठिकाणी हे कार्यक्रम आयोजित केले जातील.
जन भागिदारीच्या भावनेने, सर्व कार्यक्रमांमध्ये मोठ्या प्रमाणावर लोकसहभागाला चालना देण्याच्या अनुषंगाने या कार्यक्रमांची रचना करण्यात आली आहे, जेणेकरून नागरिक आपल्या राष्ट्रनायकांपासून प्रेरणा घेऊन त्यांच्या महान आदर्शांना पुढे नेऊ शकतील.
नेताजींनी भारताला स्वातंत्र्य मिळण्यापूर्वी 31.12.1943 रोजी प्रथमच ज्या भारतीय भूमीवर तिरंगा फडकावला त्या अंदमान आणि निकोबार द्वीपसमूहातील पोर्ट ब्लेअर येथे एक भव्य सोहळा आयोजित करण्यात आला आहे.
गृह मंत्रालयाचा आयकॉनिक कार्यक्रम सप्ताह हा भारताच्या स्वातंत्र्यलढ्यातील नेताजी सुभाषचंद्र बोस यांचे जीवन आणि योगदान अधोरेखित करणारा एक कार्यक्रम आहे. सर्व देशाला आपल्या स्वातंत्र्य सैनिकांच्या जीवनातून प्रेरणा मिळावी या दृष्टीने त्यांच्या उच्च आदर्शांचे स्मरण करण्याचा हा क्षण आहे.
संरक्षण मंत्रालय
भारतीय नौदल आणि सीएसआयआर-एनआयओ यांच्यादरम्यान सामंजस्य करार करणार
नौदल आणि सागरी विज्ञानामध्ये संस्थात्मक संबंध प्रस्थापित करणे आणि तज्ज्ञांचे सहकार्य घेणे, यासाठी संरक्षण मंत्रालयाच्या एकात्मिक मुख्यालयाच्यावतीने भारतीय नौदलाच्या नौदल महासागर विज्ञान आणि हवामानशास्त्र विभाग आणि सीएसआयआर म्हणजेच वैज्ञानिक आणि औद्योगिक संशोधनाच्या राष्ट्रीय समुद्र विज्ञान संस्था यांच्यातर्फे सामंजस्य करार करण्यात येणार आहे.
या सामंजस्य करारावर उद्या, 24 डिसेंबर, 2020 दुपारी 12.00 वाजता आभासी माध्यमातून स्वाक्षरी करण्यात येणार आहेत. नौदलाचे सागरी विज्ञान आणि हवामानशास्त्र विभागाचे कमोडोर ए ए अभ्यंकर आणि एनआयओचे संचालक प्राध्यापक सुनील कुमार सिंग तसेच कमोडोर एसएमयू अथार, कॅप्टन एम के महावार आणि कमांडर पवनजीत सिंग, व्यवसाय विकासक डॉ. व्ही. सनील कुमार, वेंकट कृष्णमूर्ती यांच्या उपस्थितीमध्ये हा सामंजस्य करार होणार आहे.
भारतीय नौदल आणि सीएसआयआरची राष्ट्रीय समुद्र विज्ञान संस्था यांच्यामध्ये गेल्या अनेक वर्षांपासून अनौपचारिक सहकार्य केले जात आहे. आता या उभय संस्थांमध्ये सामंजस्य करार करण्यात येणार असून त्यामुळे परस्परांना सागरी क्षेत्रातले सहकार्याने अधिक चांगले कार्य करणे शक्य होणार आहे. यामध्ये सागरी माहितीचे संकलन, पर्यावरणीय प्रभावाचे मूल्यांकन यामध्ये उभय बाजूंकडे असलेल्या कौशल्यांचे सामायिकीकरण होवू शकणार आहे.
संरक्षण मंत्रालय
हीरक महोत्सवी गोवा मुक्तीदिन कार्यक्रमात भारतीय नौदलाचा सहभाग
नवी दिल्ली, 20 डिसेंबर 2021
गोवा हे राज्य दरवर्षी 19 डिसेंबरला मुक्ती दिन साजरा करते. गोवा मुक्तीची साठ वर्षे, हीरक महोत्सव साजरा करण्यासाठी पणजी इथे 19 डिसेंबर 2021 ला कार्यक्रम आयोजित करण्यात आला होता. पंतप्रधान नरेंद्र मोदी यांनी आझाद मैदानात शहीद स्मारकावर पुष्पचक्र अर्पण केले. यावेळी तीनही दलातल्या 100 जवानांनी मानवंदना दिली आणि बिगुल पथकाने ‘ द लास्ट पोस्ट’ वाजवली.
भारतीय नौदल, तटरक्षक दल आणि नागरी संस्थांच्या बोटींच्या परेडचे आणि मीरामार किनाऱ्यावर भारतीय नौदलाच्या फ्लायपास्टचे पंतप्रधानांनी अवलोकन केले.
भारतीय नौदलाने व्हाईस अॅडमिरल, फ्लॅग ऑफिसर कमांडिंग इन चीफ, पश्चिम नौदल कमांड अजेन्द्र बहादूर सिंग आणि रिअर अॅडमिरल फिलिपोस जी प्यनुमूटील, गोवा विभागाचे कमांडिंग फ्लॅग ऑफिसर यांच्या उपस्थितीत हीरक महोत्सवी कार्यक्रमांचे संयोजन केले.Jaydevi PS/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
वाणिज्य आणि उदयोग मंत्रालय
सुरेश प्रभू यांनी एलएसी विभागातील राजनैतिक अधिकाऱ्यांना केले संबोधित
नवी दिल्ली, 28 फेब्रुवारी 2019
केंद्रीय व्यापार, उद्योग आणि नागरी विमान वाहतूक मंत्री सुरेश प्रभू यांनी काल नवी दिल्लीत भारत-लॅटीन अमेरीका आणि कॅरीबीयन सामरीक  आर्थिक सहकार्य राजनैतिक अधिकाऱ्यांशी संवाद साधला. या देशांशी द्विपक्षीय व्यापार आणि सेवा वृद्धिंगत करण्यासाठी बहुआयामी रणनिती आखण्यावर प्रभू यांनी यावेळी बोलतांना भर दिला. गेल्या काही दशकात व्यापाराची पद्धती बदलली असून, आता विविध मूल्यवर्धित पातळ्यांवरील व्यापार क्रिया निरनिराळ्या देशात होतात, असे प्रभू यांनी सांगितले.
एलएसी आणि भारतातील व्यापार वृद्धीची व्यूहरचना ही विविध निर्मिती आणि सेवा क्षेत्राच्या एकात्मिकरणावर अवलंबून आहे, असे प्रभू म्हणाले.
कृषी, आरोग्य, ऊर्जा, माहिती तंत्रज्ञान आदी क्षेत्रात सहकार्यासाठी मोठा वाव असल्याचे त्यांनी सांगितले. झपाट्याने विकसित होणारी अर्थव्यवस्था असलेल्या भारताची अन्न आणि ऊर्जा क्षेत्रातील गरज वाढत असून, एलएसी भागीदारांसोबतचे दृढ संबंध परस्पर लाभदायक ठरतील, असा विश्वास प्रभू यांनी व्यक्त केला.
व्यापार सचिव डॉ. अनुप वाधवान, तसेच एलएसी देशांचे प्रतिनिधी यावेळी उपस्थित होते.
N.Sapre/J.Patankar/D. Rane
(Visitor Counter : 32
सांस्कृतिक मंत्रालय
पंतप्रधान नरेंद्र मोदी उद्या श्रीमती विजया राजे शिंदे यांच्या स्मरणार्थ 100 रुपयाच्या नाण्याचे दृकश्राव्य माध्यमाद्वारे करणार प्रकाशन
पंतप्रधान नरेंद्र मोदी उद्या दिनांक 12 ऑक्टोबर 2020 रोजी श्रीमती विजया राजे शिंदे यांच्या स्मरणार्थ100 रुपयाच्या नाण्याचे प्रकाशन करणार आहेत. श्रीमती विजया राजे शिंदे या ग्वाल्हेरच्या राजमाता म्हणून लोकप्रिय होत्या. त्यांच्या जन्मशताब्दी समारंभा निमित्ताने हे नाणे प्रकाशित करण्यात येणार आहे. या समारंभाच्या निमित्ताने अर्थ मंत्रालयाने हे विशेष नाणे टांकसाळीत तयार केले असुन उद्या पंतप्रधान त्यांच्या जन्मशताब्दी निमित्त हे नाणे प्रकाशित करणार आहेत. या समारंभात श्रीमती शिंदे यांचे कुटुंबीय आणि इतर माननीय व्यक्ती देशाच्या विविध भागांतून या दृकश्राव्य माध्यमातून होणाऱ्या समारंभात सहभागी होतील.
संरक्षण मंत्रालय
'यास' चक्रीवादळामुळे होणारा परिणाम कमी करण्यासाठी सशस्त्र दल सज्ज
नवी दिल्ली, 23 मे 2021
26 मे 2021 रोजी पूर्व किनारपट्टीवर धडकण्याची शक्यता असलेल्या यास चक्रीवादळामुळे होणारा परिणाम कमी करण्यासाठी सशस्त्र दलाने तयारी सुरु केली आहे. 23 मे पर्यंत भारतीय हवाई दलाने जामनगर, वाराणसी, पाटणा आणि अराकोन्नम इथून 15 विमानांद्वारे राष्ट्रीय आपत्ती प्रतिसाद दलाच्या  950 कर्मचाऱ्यांना आणि 70 टन सामग्री कोलकाता, भुवनेश्वर आणि पोर्ट ब्लेअर येथे पोहोचविण्यात आली आहे.
त्वरित तैनात करण्यासाठी सोळा विमाने आणि 26 हेलिकॉप्टर्स सज्ज ठेवण्यात आली आहेत.
भारतीय नौदलाने, मानवी सहाय्य आणि आपत्ती निवारण  तसेच पश्चिम किनार्यावरील बचाव कार्यातून आलेले ताज्या दमाचे 100 एचएडीआर पॅलेट्स भुवनेश्वर आणि कोलकाता येथे हलवले आहेत, तर पोर्ट ब्लेअरवर पाच एचएडीआर पॅलेट्स सज्ज आहेत.
या चक्रीवादळाचा परिणाम होण्याची शक्यता लक्षात घेऊन लोकांना मदत साहित्य पुरविण्यासाठी पूर्व नौदल कमांड आणि अंदमान निकोबार कमांडची आठ जहाजे मानवी सहाय्य आणि आपत्ती निवारण साहित्य घेऊन निघाली आहेत.
तातडीची सूचना मिळाल्यास नागरी प्रशासनाच्या मदतीसाठी कोलकाता, भुवनेश्वर आणि चिल्का येथे चार सागरी बचाव पथके आणि 10 पूर बचाव पथके सज्ज ठेवण्यात आली आहेत.S.Thakur/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
रसायन आणि खते मंत्रालय
केंद्रीय मंत्रिमंडळाने रब्बी हंगाम, 2022-23 साठी  पोषण आधारित अनुदान  दरांमध्ये सुधारणा करण्यास मान्यता दिली आणि खरीप हंगाम, 2023 साठी  फॉस्फेट आणि पोटॅश युक्त खतांसाठी  पोषक तत्वांवर आधारित अनुदान दरांना मान्यता दिली
शेतकऱ्यांना अनुदानित, परवडणाऱ्या आणि वाजवी किमतीत फॉस्फेट आणि पोटॅश खतांची उपलब्धता सुनिश्चित करण्यासाठी प्रयत्न
नवी दिल्ली, 17 मे 2023
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने रब्बी हंगाम, 2022-23 साठी  नत्र , फॉस्फरस , पोटॅश  आणि गंधक  या विविध खतांसाठी पोषण आधारित अनुदान  दरांमध्ये सुधारणा करण्याच्या खत विभागाच्या प्रस्तावाला मान्यता दिली आहे आणि खरीप हंगाम, 2023 साठी  फॉस्फेट आणि पोटॅश युक्त खतांसाठी  पोषक तत्वांवर आधारित अनुदान दरांना मान्यता दिली आहे.
फॉस्फेट आणि पोटॅश खतांवरील अनुदान हे 01-04-2010 पासून पोषक तत्वांवर आधारित अनुदान योजनेद्वारे नियंत्रित केले जाते. शेतकऱ्यांना अनुदानित किमतीत फॉस्फेट आणि पोटॅश खतांसाठी युरिया 25 ग्रेडची खते उपलब्ध करून देण्यासाठी सरकारने रब्बी हंगाम, 2022-23 साठी 01.01.2023 ते 31.03.2023 या कालावधीसाठी पोषण आधारित अनुदान  दरांमध्ये सुधारणा करण्यास मान्यता दिली असून खरीप हंगाम, 2023 साठी 1.4.2023 ते 30.09.2023 पर्यंतच्या कालावधीसाठी फॉस्फेट आणि पोटॅश युक्त खतांसाठी  पोषक तत्वांवर आधारित अनुदान दरांना मान्यता दिली आहे.
शेतकऱ्यांना उत्तम दर्जाची फॉस्फेट आणि पोटॅश युक्त खते अनुदानित दरात देण्याची आपली वचनबद्धता पूर्ण करण्यासाठी सरकार खरीप हंगाम 2023 साठी 38,000 कोटी रुपयांचे अनुदान देणार आहे.
केंद्रीय मंत्रिमंडळाच्या या निर्णयामुळे दुहेरी लाभ होणार असून खरीप हंगामात शेतकऱ्यांना अनुदानित, परवडणाऱ्या आणि वाजवी किमतीत डीएपी आणि इतर फॉस्फेट आणि पोटॅश युक्त खतांची उपलब्धता सुनिश्चित होईल आणि फॉस्फेट आणि पोटॅश युक्त खतांवरील अनुदानाचे सुसूत्रीकरण देखील शक्य होईल.
Jaydevi PS/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 136
पंतप्रधान कार्यालय
पंतप्रधान नरेंद्र मोदी आणि रशिया अध्यक्ष पुतिन यांच्यात दूरध्वनीवरुन संभाषण
विविध द्विपक्षीय, प्रादेशिक आणि जागतिक मुद्द्यांवर चर्चा
संवाद आणि मुत्सद्देगिरीच्या आवाहनाचा पंतप्रधानांकडून पुनरुच्चार
पंतप्रधान नरेंद्र मोदी यांनी आज रशियाचे अध्यक्ष व्लादिमीर पुतिन यांच्याशी दूरध्वनीवरून संवाद साधला.
यावेळी त्यांनी द्विपक्षीय सहकार्याच्या प्रगतीचा आढावा घेतला आणि परस्पर हिताच्या प्रादेशिक आणि जागतिक मुद्द्यांवर विचारांची देवाणघेवाण केली. अध्यक्ष पुतिन यांनी पंतप्रधानांना रशियामधील अलीकडच्या घडामोडींची माहिती यावेळी दिली.
युक्रेनमधील परिस्थितीवर चर्चा करताना पंतप्रधानांनी संवाद आणि मुत्सद्देगिरीच्या आवाहनाचा पुनरुच्चार केला.
दोन्ही नेत्यांनी संपर्कात राहण्याचे आणि दोन्ही देशांमधील विशेष आणि विशेषाधिकारप्राप्त धोरणात्मक भागीदारी आणखी मजबूत करण्यासाठी प्रयत्न सुरू ठेवण्याबद्दल सहमती दर्शवली.
विज्ञान आणि तंत्रज्ञान मंत्रालय
डॉ जितेंद्र सिंह यांच्या अध्यक्षतेखाली जम्मू येथे CSIR-IIIM च्या अफू संशोधन प्रकल्पाची आढावा बैठकीचे आयोजन
मज्जासंस्थेचे विकार, कर्करोग आणि अपस्मार आदींसाठी निर्यातीच्या दर्जाची औषधे निर्माण करण्याची क्षमता असलेला CSIR-IIIM जम्मूचा अफू संशोधन प्रकल्प हा भारतातील अशा प्रकारचा पहिला प्रकल्प : डॉ जितेंद्र सिंह
नवी दिल्ली, 8 जून 2023
मज्जासंस्थेचे विकार, कर्करोग आणि अपस्मार आदींसाठी निर्यात दर्जाची औषधे निर्माण करण्याची क्षमता असलेला CSIR-IIIM जम्मूचा अफू संशोधन प्रकल्प हा भारतातील अशा प्रकारचा पहिला प्रकल्प असल्याचे, केंद्रीय राज्यमंत्री  विज्ञान आणि तंत्रज्ञान; पंतप्रधान कार्यालय, कार्मिक, सार्वजनिक तक्रारी, निवृत्तीवेतन, अणुऊर्जा आणि अंतराळ राज्यमंत्री डॉ जितेंद्र सिंह यांनी आज म्हटले आहे. डॉ जितेंद्र सिंह यांच्या अध्यक्षतेखाली आज CSIR-IIIM आणि जम्मू आणि कश्मीर केन्द्रशासित विज्ञान आणि तंत्रज्ञान विभागाच्या उच्च अधिकाऱ्यांची आढावा बैठक झाली. त्यावेळी ते बोलत होते.
बैठकीदरम्यान डॉ. जितेंद्र सिंह म्हणाले, CSIR-IIIM आणि इंडसस्कॅन यांच्यातील वैज्ञानिक करारावर स्वाक्षरी हा केवळ जम्मू-काश्मीरसाठीच नाही तर संपूर्ण भारतासाठी ऐतिहासिक आहे. कारण, परदेशातून निर्यात करावी लागणारी औषधे तयार करण्याची क्षमता या संस्थेत आहे. या प्रकल्पामुळे जम्मू आणि काश्मीरमध्ये मोठ्या गुंतवणुकीला चालना मिळेल, असे डॉ. सिंह म्हणाले.
या प्रकल्पासाठी CSIR-IIIM चे कौतुक डॉ. जितेंद्र सिंह यांनी कौतुक केले. CSIR-IIIM ही भारतातील सर्वात जुनी वैज्ञानिक संशोधन संस्था आहे. 1960 च्या दशकात तिने पुदीन्याचे औषधी घटक शोधले, ते जांभळ्या क्रांतीचे केंद्र होते आणि आता भारतातील वैज्ञानिक संशोधनाच्या दृष्टीने CSIR -IIIM चा हा अफू संशोधन प्रकल्प संस्थेला अधिक प्रतिष्ठित बनवणार आहे असे म्हणाले.
अशा प्रकारच्या महत्त्वाच्या प्रकल्पासाठी, CSIR-IIIM, IIM, IIT, AIIMS इत्यादी संस्थांमध्ये समन्वय साधणे अत्यावश्यक आहे. जेणेकरुन यात उपयोगी येणाऱ्या विविध तांत्रिक बाबी जसे की विपणन धोरणांच्या शक्यता तपासता येतील. हे काम IIM च्या माध्यमातून केले जाऊ शकते. एम्सच्या माध्यमातून क्लिनिकल चाचण्या, IIT च्या माध्यमातून तांत्रिक सहाय्य आदींची मदत होईल. कारण या सर्व संस्था जम्मूच्या काही किलोमीटर परिसरात आहेत. जे आता भारतातील शिक्षणाचे केंद्र आहे असे डॉ. जितेंद्र सिंह म्हणाले.
बैठकीदरम्यान डॉ.जितेंद्र सिंह यांनी CSIR-IIIM, J&K DST आणि या प्रकल्पातील इतर घटकांना एक कार्यशाळा घेण्याचे निर्देश दिले. जेणेकरुन त्यातील आव्हाने आणि समस्यांचे तिथल्या तिथे निराकरण करता येईल आणि प्रकल्पाचे काम न रखडता त्याला गतीच मिळेल.
S.Patil/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 89
पंतप्रधान कार्यालय
अरुण जेटली यांच्या निधनावर पंतप्रधानांकडून शोक व्यक्त
नवी दिल्ली, 24 ऑगस्ट 2019
पंतप्रधान नरेंद्र मोदी यांनी माजी केंद्रीय अर्थमंत्री आणि भाजपचे दिग्गज नेते अरुण जेटली यांच्या निधनावर शोक व्यक्त केला आहे.
“अरुण जेटली हे राजकारणातील दिग्गज व्यक्तीमत्व, विद्वान आणि कायदेतज्ज्ञ होते. देशाच्या विकासात त्यांचे अतुलनीय योगदान आहे. त्यांचे निधन दुःखद आहे. पत्नी संगीताजी आणि मुलगा रोहन यांच्याशी मी बोललो. ओम शांती.
अतिशय विद्वान, विनोदाची जाण असलेले करिश्माई व्यक्तीमत्व होते. अरुण जेटलींना समाजाच्या सर्व स्तरातील लोकांनी आपलेसे केले होते. ते बहुआयामी व्यक्तीत्व होते. भारताची राज्यघटना, इतिहास, धोरणे, शासन आणि प्रशासन यांचा प्रचंड अभ्यास होता.
आपल्या दीर्घ राजकीय कारकिर्दीत, अरुण जेटली जी यांनी विविध मंत्रालयाचे कामकाज पाहिले. त्यांचे देशाच्या आर्थिक विकासात योगदान आहे, तसेच आपल्या संरक्षण क्षेत्राची मजबूती केली, मैत्रीपूर्ण कायदे करुन परदेशाशी व्यापार वृद्धींगत केला.
भारतीय जनता पक्ष आणि अरुण जेटली यांचे अतूट नाते होते. आणीबाणीच्या काळात विद्यार्थी चळवळीचे नेतृत्व करत देशाच्या लोकशाहीचे रक्षण केले.
अरुण जेटली जी यांच्या निधनाने, मी जवळचा मित्र गमावला. ते अतिशय उत्कृष्ट जीवन जगले आणि आनंदी स्मृती मागे सोडून गेले. आम्हाला त्यांची सदैव आठवण येईल ”, असे पंतप्रधान म्हणाले.
S.Thakur/P.Kor
(Visitor Counter : 125
पंतप्रधान कार्यालय
पंतप्रधानांनी बंगळुरू विधानभेच्या परिसरात असलेल्या संतकवी कनक दास यांच्या पुतळ्याला पुष्पांजली अर्पण केली आणि महर्षी वाल्मिकी यांच्या पुतळ्यालाही अभिवादन केले
पंतप्रधान नरेंद्र मोदी यांनी बंगळुरू विधानभेच्या परिसरात असलेल्या संतकवी कनक दास यांच्या पुतळ्याला पुष्पांजली अर्पण केली आणि महर्षी वाल्मिकी यांच्या पुतळ्यालाही अभिवादन केले.
कनक दास यांना श्रद्धांजली अर्पण केल्यानंतर पंतप्रधानांनी ट्विट केले:
"आज कनक दास यांच्या जयंतीच्या पवित्र दिवशी, मी बंगळुरू येथे कनक दास याना आदरांजली वाहिली. आपल्याला भक्तिमार्ग दाखवणारे, कन्नड साहित्य अधिक समृद्ध करणारे आणि समाजाला सामाजिक ऐक्याची शिकवण देणाऱ्या कनक दास यांचे आपण कायम ऋणी राहू."